ADATOK MAGYAROKSZÁG PLIOCEN OSTRACODÁINAK ISMERETÉHEZ. 445 



elhelyezkedésére való tekintetből az Agiaia- nembe sorolom, bár kagyló- 

 szegélyének szerkezetét illetőleg némileg e nem képviselőitől is eltér. 



3. Agiaia rákosiensis n. sp. 



[IV. t. 8- 13. ábra.] 

 Hossza: 0-71 mm., átmérője: 0-42 mm., magassága: 0*42 mm. 



Kagylói oldalról nézve szabályos vesealakúak, a mellső kagyló- 

 szegély alig észrevehetően magasabb, mint a hátulsó (IV. t. 8. ábra). 

 A mellső kagylószegély tompán kerekített, mind a has-, mind a hátoldali 

 kagylószegélybe majdnem észrevétlenül megy át. s ott, a hol a hátoldali 

 kagylószegélylyel egyesül, erősen betűrődik (IV. t. 9. á.) ; lukaescsatornái 

 fejlettek, az egyes lukacscsatornák a belső peremlemezröl erednek, egyen- 

 kint állanak, végük felé elkeskenyednek s a kagylószegélyre ferdén álla- 

 nak (IV. t. 12. á.). A belső peremlemez öve erősen fejlett, széles, a mellső 

 kagylószegély azonban majdnem eltakarja a hátoldali kagylószegélylyel 

 való érintkezési pontján. A hátoldali kagylószegély igen gyengén ívelt, 

 széles övü, benne sövények húzódnak végig, melyek a kagyló zárókészü- 

 lékei gyanánt szerepelnek; a hátulsó kagylószegélylyel való egyesülésnél 

 szintén hosszan, mélyen betűrődik a észrevétlenül átmegy abba (IV. t. 9. á. ). 

 A hátulsó kagylószegély úgy lefutására, mint szerkezetére nézve teljesen 

 megegyezik a mellsőével. A hasoldali kagylószegély igen gyengén öblö- 

 zött, középső részén mélyen betűrődik, kis részén lukaescsatornái is 

 vannak, peremlemeze széles öv gyanánt kiséri a kagylószegélyt. 



Felülről nézve a kagylók szabályos tojásalakúak, mely legszélesebb 

 az alsó harmadában (IV. t. 10. á.). Mindkét csúcs tompán kerekített, 

 még pedig az alsó félköralakúan, szabályosan, a mellső valamivel hegye- 

 sebben. A két oldalvonal egyenletes ívet ír le, a választóvonal egyenes. 



A kagyló falazata vastag, törékeny, üvegszerű. Felületén meg- 

 lehetős nagy, egymástól távol álló gödröcskék vannak, kerületén pedig 

 kúpalakú serték emelkednek (IV. t. 13. á.). Egyébként a felület fino- 

 man szemecskés. 



A záróizmok ellipszisalakú benyomatainak száma 5 — 7, melyek 

 egy csoportban vannak elhelyezkedve (IV. t. 13. á.). Mandibularis záró- 

 izmokat egy esetben sem észleltem. 



Lelethcly : Sopron (Szőlők melleti út), Budapest-Kőbánya. Elég ritka. 



A fiatal példány alakja lényegesen eltér a kifejlettétől (IV. t. 11. á.); 

 nevezetesen mellső kagylószegélye jóval alacsonyabb, mint a hátulsó, 

 hátoldali kagylószegélye erősen ívelt ; szerkezetét tekintve azonban tel- 

 jesen megegyezik a kifejlődött példányokkal. 



Földtani Közlöny. XXXVII. köt. Í907. "jO 



